आयुष घलानलाई सर्वोत्कृष्ट सम्मान
सहारा क्लब पोखराले यस वर्षको सर्वोत्कृष्ट राष्ट्रिय फुटबल खेलाडी सम्मान आयुष घलानलाई प्रदान गरेको छ । प्रतिभा छनोटका लागि गठित सिफारिस समितिको सिफारिसअनुसार उनलाई सम्मान गरिएको थियो ।
पोखरा — सहारा क्लब पोखराले यस वर्षको सर्वोत्कृष्ट राष्ट्रिय फुटबल खेलाडी सम्मान आयुष घलानलाई प्रदान गरेको छ । प्रतिभा छनोटका लागि गठित सिफारिस समितिको सिफारिसअनुसार उनलाई सम्मान गरिएको थियो ।प्रतियोगिताको उद्घाटनका अवसरमा पोखरा महानगर प्रमुख धनराज आचार्यले ५० हजार ५ रुपैयाँसहित आयुषलाई उक्त सम्मान प्रदान गरे । राष्ट्रिय टिमका मिडफिल्डर घलान हेटौंडा उपमहानगरपालिका–१८ का हुन् । उनले अस्ट्रेलियाविरुद्धको खेलबाट राष्ट्रिय टोलीमा डेब्यु गरेका थिए । राष्ट्रिय तथा अन्तर्राष्ट्रिय प्रतियोगितामा उत्कृष्ट खेल प्रदर्शन गरेर राष्ट्रको गौरवलाई उच्च राख्ने फुटबलरमध्ये एकलाई क्लबले बर्सेनि सम्मान गर्दै आएको छ । 